Polisieman sterf ná kaping; man in hofArgieffoto: SAPD Die saak teen Samuel Marothodi Maphanga (23) is tot 9 Desember uitgestel vir hom om regsverteenwoordiging te kry asook ŉ moontlike borgtogaansoek. Maphanga het voetboeie aangehad tydens sy hofverskyning. Ao. Sipho Sithole is op 14 November tydens ŉ kaping in Letlhabile naby Brits geskiet. Sy motor is gesteel en hy is twee dae later in die hospitaal dood. Sithole, wat by die Assen-polisiestasie gewerk het, was tydens die voorval nie aan diens nie. Sithole se motor is later verlate naby Soshanguve, noord van Pretoria, gevind.